Diari Oficial de la Generalitat Valenciana


Sumari del DOGV 3378, del 23-11-1998 (1998/9453)

RESOLUCIÓ de 26 d'octubre de 1998, de la Direcció General d'Indústria, Cooperativisme, Pesca i Relacions Agràries, per la qual s'autoritza a Granja Marina Safor, SL, la instal·lació d'un establiment de piscicultura marina a terrenys de domini públic marítim terrestre davant del terme municipal de Gandia (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/9453


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 26 d'octubre de 1998, de la Direcció General d'Indústria, Cooperativisme, Pesca i Relacions Agràries, per la qual s'autoritza a Granja Marina Safor, SL, la instal·lació d'un establiment de piscicultura marina a terrenys de domini públic marítim terrestre davant del terme municipal de Gandia (València). [1998/X9453]
  
Vist l'expedient instruït a instància del senyor Antoni Garcia i Garcia, en representació de Granja Marina Safor, SL, sobre una sol·licitud d'autorització administrativa per a la instal·lació d'un establiment de piscicultura marina a terrenys de domini públic maritimoterrestre davant del terme de Gandia (València), d'acord amb la Resolució de 8 d'octubre de 1998, del Ministeri de Medi Ambient, sobre concessió d'ocupació de domini públic, la Direcció General d'Indústria, Cooperativisme, Pesca i Relacions Agràries resol:
  
Primer
  
Atorgar l'autorització administrativa per a la instal·lació d'un establiment de piscicultura marina a terrenys de domini públic maritimoterrestre amb una concessió de 53.044 metres quadrats definits per un quadrilàter amb les coordenades següents:
  
A: 39º 01,29' N 000º 08,63' W
  
B: 39º 01,24' N 000º 08,52' W
  
C: 39º 01,11' N 000º 08,63' W
  
D: 39º 01,24'N 000º 08,74' W
  
i d'acord amb les condicions que s'esmenten en aquesta resolució.
  
Segon
  
L'establiment autoritzat comprendrà la instal·lació de dotze gàbies flotants de 16 metres de diàmetre i dues gàbies de 5,5 metres de diàmetre amb un volum de 1.800 metres cúbics i 118 metres cúbics, respectivament. El disseny de les gàbies, com també el sistema d'ancoratge, serà com l'especificat en el projecte visat núm. 19.900 el 28 de juliol de 1997. De qualsevol variació que es faça del projecte durant la realització inicial o de les modificacions futures caldrà informar la Conselleria d'Agricultura , Pesca i Alimentació, a fi d'aconseguir l'autorització corresponent.
  
Tercer
  
A l'establiment piscícola s'autoritza el cultiu (preengreixament i engreixament) de les espècies següents: orada (Sparus sp.) i llobarro (Dicentrarchus labrax).
  
Quart
  
Es compliran les condicions i prescripcions indicades pel Ministeri de Medi Ambient en la seua Resolució de 8 d'octubre de 1988, sobre concessió de l'ocupació de domini públic maritimoterrestre.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, l'extinció de la concessió de domini públic marítim terrestre determinada per resolució del Ministeri de Medi Ambient o l'incompliment de les mesures correctores determinades per la Conselleria de Medi Ambient en la Resolució de 8 de juny de 1998, de declaració d'impacte ambiental. En un termini màxim de quinze mesos a partir d'aquesta resolució, les obres d'instal·lació hauran d'haver conclòs, i l'establiment haurà d'estar en funcionament normal.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això haurà de ser comunicada a la Conselleria d'Agricultura, Pesca i Alimentació.
  
Seté
  
L'inici i l'acabament de les obres es comunicarà als serveis territorials de la Conselleria d'Agricultura, Pesca i Alimentació, i caldrà, per començar l'explotació, la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que es realitzen i el funcionament de l'establiment, i el titular queda obligat a franquejar l'entrada als inspectors i tècnics corresponents.
  
Nové
  
L'incompliment de les normes que s'estableixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, de Defensa dels Recursos Pesquers.
  
Deu
  
L'empresa Granja Marina la Safor, SL, queda registrada amb el número 011 d'activitats aqüícoles marines.
  
València, 26 d'octubre de 1998.- El director general d'Indústria, Cooperativisme, Pesca i Relacions Agràries: Enrique Bellés Llopis.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports